ناحیەی شۆڕش، چەمچەماڵ
ناحیەی شۆڕش یەکێکە لە حەوت ناحیەی قەزای چەمچەماڵ لە پارێزگای سلێمانی لە ھەرێمی کوردستان لە عێراق. ناوەندەکەی شارەدێی شۆڕشە. ژمارەی دانیشتووانی ناحیەی تەکیەی شۆڕش لە ساڵی ٢٠٢٠دا (٦١٬٢٧٧)کەسە.

لە سیستەمی یەکە کارگێڕییەکانی پارێزگاکانی ھەرێمی کوردستاندا، ناوی دوو ناحیە ھەیە بەھەمان ناو. ناحیەی شۆڕش کە دەکەوێتە قەزای کۆیە لە پارێزگای ھەولێر کە ناوەندەکەی شارەدێی دێگەڵەیە، ناحیەی شۆڕش، چەمچەماڵ کە دەکەوێتە قەزای چەمچەماڵ لە پارێزگای سلێمانی ناوەندەکەی شارەدێی شۆڕشە.

شارەدێی شۆڕش لە سەرەتادا کۆمەڵگا(مجمع)ی زۆرەملێ بوو بۆ دانیشتوانی گوندە خاپوور و ئەنفال کراوەکان درووستکرا، بەڵام بە ھۆی فراوان بوون و گەشەکردنییەوە لەلایەن حکوومەتی ھەرێمی کوردستانەوە کرایە شارەدێ و ناوەندی ناحیە.

ناو 
ناوی ئەم ناحیەیە لە ناوەندەکەیەوە وەرگیراوە کە ئەویش شارەدێی شۆڕشە.

جوگرافیا 
ناحیەی شۆڕش ھاوسنوورە لەگەڵ؛ 
 لە باکوورەوە ناحیەی تەکیەی کاکەمەند و ناحیەی ناوەندی قەزای چەمچەماڵ.
 لە باشوورەوە لەگەڵ ناحیەی قادرکەرەم و ناحیەی سەنگاو.
 لە ڕۆژھەڵاتەوە ناحیەی تەکیەی کاکەمەند و ناحیەی ناوەندی قەزای چەمچەماڵ.
 لە ڕۆژاواوە ناحیەی تەکیەی جەباری و ناحیەی قەرەھەنجیر لە پارێزگای کەرکووک.

 ڕووبەری ئەم ناحیەیە (٣٣٥کم٢)ە لە (٩٫٦٥٪) قەزای چەمچەماڵ پێکدەھێنێت، وە لە (١٫٦٦٪) پارێزگای سلێمانی پێکدەھێنێت.

 لە ڕووی ڕووبەرەوە لە ئاستی (دووەمە) لە حەوت ناحیەی قەزای چەمچەماڵدا.
 لە ڕووی دانیشتوانەوە لە سەر ئاستی (چوارەمە) لە حەوت ناحیەی قەزای چەمچەماڵ.

مێژوو 
ئەم ناحیەیە مێژوویەکی کۆنی نییە، ھێنانە کایەی ھەردوو ناحیەی شۆڕش و ناحیەی تەکیەی کاکەمەند لەساڵی ٢٠٠٠دا بە دابڕانیان لە کەرتەکانی ناحیەی ناوەندی قەزای چەمچەماڵ و ناحیەی ئاغجەلەر بە بڕیاری حکوومەتی ھەرێمی کوردستان(ئیدارەی سلێمانی).

ناوەندی ئەم ناحیە شارەدێی شۆڕشە، لە سەرەتادا زەوی کشتوکاڵی ھۆزی ھەمەوەند بوو، لە ساڵی ١٩٨٧دا ڕژێمی بەعس ئۆردووگای زۆرەملێ(مجمع)ی لەسەر دروستکرد و ناوی نا موجەمەعی شۆڕش، لە ساڵ ١٩٨٨دا کە شاڵاوی ئەنفال دەستی پێکرد ئەم ئۆردووگایە بۆ دانیشتوانی گوندە وێرانکراوەکان و ئەنفالکراوەکانی ناوچەی گەرمیان بەتایبەتی ناحیەی قادرکەرەم و ناحیەی سەنگاوی تیا نیشتەجێکرا، لە دوای ڕاپەڕین ئەم ئۆردووگایە مایەوە و گەشەی کرد، حکوومەتی ھەرێمی کوردستان کردییە شارەدێ، لە ساڵی ٢٠٠٠دا ناحیەی شۆڕشی پێکھێنا و شارەدێی شۆڕشی کردە ناوەندی.

کارگێڕی 
ئەم ناحیەیە لە ٢٦ گوند پیکھاتووە:

 شۆڕش، چەمچەماڵ(ناوەند)
 پیریادی
 تاڵەبان
 تەپەدێی خواروو
 تەپەدێی دارەقازی
 تەپەدێی سەروو
 جافان
 چراغەڕووتە
 چەشمەبەردین
 دارەتوو
 سەعدووناوا
 سەوزگە
 عەلی مەنسور
 عوسمان غەزال
 فەیزاوا، شۆڕش
 فەیزاوای سەرچەم
 قاسم بەگزادە
 قرخ
 قەرەتامور
 قەڵاچوغە
 قودرەتە
 کورەداوی
 گۆڕبنە
 گۆشت قووت
 موزەفەر
 نورەی خواروو
 نورەی سەروو

ئەمانەش ببینە 
 قەزای چەمچەماڵ
 پارێزگای سلێمانی
 شۆڕش
 ناحیەی شۆڕش
 پێڕستی گوندەکانی پارێزگای سلێمانی
 پێڕستی گوندەکانی چەمچەماڵ

سەرچاوەکان 
 

شوێنە ئاوەدانەکانی پارێزگای سلێمانی
ناحیەکانی ھەرێمی کوردستان
ناحیەکانی پارێزگای سلێمانی
ناحیەکانی باشووری کوردستان